Diari Oficial de la Generalitat Valenciana


Sumari del DOGV 9442, del 05-10-2022 (2022/8530)

RESOLUCIÓ de 20 de setembre de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, «Compra de béns corrents i despeses de funcionament», entre programes de la secció 11. Expedient 11.020/22-179.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8530


Data del document
:   20-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 20 de setembre de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, «Compra de béns corrents i despeses de funcionament», entre programes de la secció 11. Expedient 11.020/22-179. [2022/8530]  
  
La Llei 8/2021, de 30 de desembre, de pressupostos de la Generalitat per a l'exercici 2022, reflecteix una dotació inicial en el capítol II del programa pressupostari 761.10, Ordenació i promoció comercial i artesana, de 341.250 euros.  
Malgrat la minoració de la dita dotació efectuada a través d'expedients de modificació de crèdits tramitats per aquesta conselleria amb caràcter previ per abordar necessitats d'ineludible compliment en altres programes del departament, a hores d'ara la Direcció General de Comerç, Artesania i Consum precisa el finançament d'un encàrrec de gestió al medi propi personificat «Tecnologías y Servicios Agrarios, SA, S.M.E., M.P (TRAGSATEC)», el cost del qual s'ha xifrat en 255.934,63 euros i que té per objecte una assistència tècnica de suport per a la tramitació de les sol·licituds d'ajudes en matèria de comerç i artesania per a l'exercici 2022 i, en concret, les referents als expedients CMMOPY (inversions en equipament, obres i instal·lacions per a l'establiment comercial) i CMMOAY (renovació i reforma de mercats municipals i d'infraestructures per a l'exercici de la venda no sedentària).  
Ateses les insuficiències actuals de crèdit del capítol II del programa pressupostari 761.10, Ordenació i promoció comercial i artesana, per a finançar la totalitat del cost previst per al dit encàrrec de gestió, s'estima oportú finançar la resta del crèdit necessari a partir de les disponibilitats d'altres programes pressupostaris de la secció 11, concretament del programa 443.10, Protecció persones consumidores i qualitat de béns i serveis, i del programa 721.10, Direcció i Serveis Generals, per tractar-se de crèdits en situació de disponibilitat dels quals no hi ha cap compromís pendent i que no estan vinculats a finançament condicionat, d'acord amb allò que disposa l'article 28.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.020/22, sobre transferència de crèdits entre capítols II de programes de la secció 11, així com l'informe de conformitat de la Intervenció Delegada emés en data 19 de setembre de 2022.  
D'acord amb això, i en virtut del que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 21 i 25.1.a de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
Autoritzar l'aprovació d'una modificació pressupostària consistent en una transferència de crèdits entre capítols II de diversos programes de la secció 11, per import de 161.924,50 euros, i que implica:  
  
Primer  
Una minoració de crèdits en les aplicacions pressupostàries assenyalades a continuació i pels imports que s'hi indiquen:  
  
34.10.01.991.47.6 81.807,40 -  
66.91.71.355.59.9 80.117,10 -  
  
Segon  
Un increment de crèdits en l'aplicació pressupostària 59.49.53.864.46.9, per import de 161.924,50 euros.  
  
València, 20 de setembre de 2022.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Natxo Costa Pina.